કેનાલનું પાણી જ ખેતીપાકોને બચાવી શકે તેવી પરિસ્થિતિનું નિર્માણ થયું છે,ત્યારે નર્મદાના અધિકારીઓએ ખેડૂતોને માગણા પત્રક ભરવા માં નહિ આવે તો કેનાલોમાં પાણી નહિ છોડાય,તેવી ડાંડાઈ કરતાં ના છૂટકે ખેડૂતોએ જે તે પિયત મંડળીઓ મારફત માગણા પત્રક પણ ભર્યા પણ તેમ છતાં કેનાલોમાં પાણી છોડાતું નથી,વળી કેનાલોની સફાઈ ન હોઈ અને નર્મદા વિભાગ દ્વારા સફાઈ કામ બાબતે કોઈ રસ ન દાખવતાં આખરે સુઇગામ તાલુકાના જેલાણા ગામના 50 જેટલા ખેડૂતોએ છેલ્લા 3 દિવસથી “જાત મહેનત જીંદાબાદ” કરી શ્રમદાન આરંભી દઈ કેનાલોનું સફાઈ કામ ઘરનું ખાઈ કરી રહ્યા છે,છેલ્લા 3 દિવસમાં 3 કી. મી. જેટલી કેનાલ ની સફાઈ કરી છે.